paragraph_text: Kad je iz Pule otišla Jugoslavija i JNA početkom 1990-ih Mornarički kasino, tj. Dom JNA pripao je novoj državi, osamostaljenoj Hrvatskoj koja ga je, normalno, odmah prekrstila, a zatim, po "logici" stvari, novim vlasnikom dragocjene nekretnine imenovala Ministarstvo obrane. Zgrada danas nosi naziv Dom hrvatskih branitelja (ponekad zvan i Dom oružanih snaga), a najznačajnija ekskluzivna institucija u njoj je svakako K.u.K. Mornarička biblioteka.